

**"Мойнақ СЭС қуатын беру схемасы" жобасы бойынша мемлекеттік кепілдігін беру туралы**

Қазақстан Республикасы Үкіметінің 2009 жылғы 6 қарашадағы N 1771 Қаулысы

      "Электр желілерін басқару жөніндегі қазақстандық компания" "КЕGОС" акционерлік қоғамы (бұдан әрі - "КЕGОС" АҚ) іске асыратын "Мойнақ СЭС қуатын беру схемасы" жобасын тиімді қаржыландыруды ұйымдастыру мақсатында Қазақстан Республикасының Үкіметі **ҚАУЛЫ ЕТЕДІ:**

      1. Қазақстан Республикасы Қаржы министрлігі Қазақстан Республикасының заңнамасында белгіленген тәртіппен:

      1) "КЕGОС" АҚ-мен мемлекеттік кепілдік беру туралы келісім жасасын;

      2) Халықаралық Қайта Құру және Даму Банкіне (бұдан әрі - Банк) "2009 - 2011 жылдарға арналған республикалық бюджет туралы" Қазақстан Республикасының Заңымен бекітілген мемлекеттік кепілдіктер берудің лимиті шегінде 48000000 (қырық сегіз миллион) АҚШ доллары мөлшерінде тартылатын қарыз бойынша "КЕGОС" АҚ-ның міндеттемелерін қамтамасыз ету ретінде Қазақстан Республикасының мемлекеттік кепілдігін берсін.

      2. "Самұрық-Қазына" ұлттық әл-ауқат қоры" акционерлік қоғамына Қазақстан Республикасының заңнамасында белгіленген тәртіппен "КЕGОС" АҚ-ның мемлекеттік кепілдікті алуға үміткер тұлғаларға қойылатын  талаптарды орындауын қамтамасыз ету ұсынылсын.

      3. Осы қаулы қол қойылған күнінен бастап қолданысқа енгізіледі.

*Қазақстан Республикасының*

*Премьер-Министрі                              К. Мәсімов*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК